**Vakok és Gyengénlátók Baranya Megyei Egyesülete**

**iPhone SE adományozási pályázat 2017.**

**Pályázati kiírás**

**Pályázati azonosító: iSAP 2017**

**Meghirdetés dátuma: 2017. szeptember 15.**

A Vakok és Gyengénlátók Baranya Megyei Egyesülete (a továbbiakban VGYBME) pályázatot hirdet, melynek célja a látássérültek egyenlő esélyű hozzáférésének segítése, konkrétabban a vak és aliglátó pályázók, a Magyar Nemzeti Bank által kibocsátott forint bankjegyek felismertetésére alkalmas eszközhöz történő térítésmentes hozzájuttatásának elősegítése.

A VGYBME küldetése a Baranya megyében élő vak és gyengénlátó emberek mindennapi kiszolgáltatottságának csökkentése, emberi értékeik gyarapítása, részükre a látás hiányát leküzdeni segítő szolgáltatások biztosítása, valódi lét-és fizikai biztonságuk kivívása, összefogáson alapuló értékközösség teremtése.

A jelen kiírás keretében a VGYBME öt darab új, kártyafüggetlen iPhone SE (16 GB) készülék birtokba adásával szeretné ösztönözni, hogy a vak és aliglátó emberek önállóan ismerhessék fel a Magyar forint bankjegyek címleteit.

1. A kiírás célja

A VGYBME — célkitűzései teljesülése érdekében — támogatja aliglátó, vagy vak emberek önálló életvitelének vezetését.

2. Pályázat benyújtására jogosultak köre

Pályázatot nyújthat be olyan magánszemély, aki VGYBME rendes tagja, önálló életvitelt vezet és készpénz forgalmat bonyolít (vásárlás, közüzemi díjak fizetése esetén készpénzzel fizet, vagy illetve kapja jövedelmét, szociális juttatásait..

**3. A támogatás formája és mértéke**

3.1. A pályázat útján igényelhető támogatás pályázó személyenként 1 db iPhone SE mobiltelefon.

**4. A pályázat forrása**

A pályázathoz szükséges iPhone SE mobiltelefonokat a Magyar Vakok és Gyengénlátók Országos Szövetsége (MVGYOSZ) biztosítja, a Magyar Nemzeti Bank (MNB) által juttatott cél szerinti adomány terhére.

**5. A pályázatok benyújtásának módja**

5.1. Pályázatot kizárólag elektronikus úton, e-mailben, az elnok@pecsivakok.hu címre küldött Word dokumentumban lehet benyújtani, a jelen pályázati kiírás mellékletét képző adatlap kitöltésével. (Nem baj, ha az adatlapon kívül a pályázati kiírás is benne marad a dokumentumban.)

5.2. Egy pályázó legfeljebb 1 db pályázatot nyújthat be a jelen kiírás keretében.

5.3. Ehhez a pályázati kiíráshoz kapcsolódóan pályázati díjat nem kell fizetni.

5.4. A pályázati adatlapon minden feltett kérdésre meg kell válaszolni, a válaszoknak igazolhatóan valósnak kell lenniük.

5.6. Hiányosan benyújtott pályázat esetén hiánypótlásra nincs mód.

**6. A pályázat beküldése**

6.1 Beküldés határideje: 2017. szeptember 19. 23 óra 59 perc 59 másodperc.

6.2. Beküldés módja: Kizárólag e-mailben

6.3. Beküldési cím: elnok@pecsivakok.hu

**7. A pályázat formai értékelése és tartalmi bírálata**

7.1. A beérkező pályázatok formai ellenőrzését a VGYBME végzi. A benyújtott pályázat formailag megfelelő, ha:

* A pályázó a pályázat benyújtására jogosult;
* Tartalma a pályázati kiírásnak megfelel;
* A dokumentum olvasható;
* A pályázati adatlapon megadott adatok között nincs ellentmondás.

7.2. A pályázatokról a VGYBME Elnöke dönt, a pályázatra adható pontok eredményeinek figyelembevételével. Az első 5 legmagasabb pontszámot elérő pályázat nyer. Egyenlő pontszámok esetén az a VGYBME elnöke saját hatáskörében dönt.

7.3. A beérkező pályázatok tartalmi ellenőrzését a VGYBME végzi. A benyújtott pályázat tartalmilag megfelelő, ha az abban közölt adatok a valóságnak megfelelőek, hitelesek és igazolhatóak.

7.4. A benyújtott pályázatok pontozása az alábbiak szerint történik:

* A pályázati adatlapon szereplő minden egyes kitöltendő
* 2. a) pontban 0 pont jár, ha a válasz igen, 10 pont, ha nem
* 2. b) pontban 10 pont jár, ha a válasz igen, 0 pont, ha nem
* 2. c) pontban 10 pont jár, ha a válasz igen, 0 pont, ha nem
* 2. d) pontban 10 pont jár, ha a válasz igen, 0 pont, ha nem
* 2. e) pontban 10 pont jár, ha a válasz igen, 0 pont, ha nem
* 2. f) pontban 10 pont jár, ha a válasz igen, 0 pont, ha nem
* 2. g) pontban 10 pont jár, ha a válasz igen, 0 pont, ha nem
* 2. h) pontban 10 pont jár, ha a válasz igen, 0 pont, ha nem
* 2. i) pontban 10 pont jár, ha a válasz igen, 0 pont, ha nem
* A legmagasabb pontszám tehát 90 lehet.

**8. Döntéshozatal és kiértesítés**

A nyertes pályázatok kiválasztásáról a VGYBME elnöke dönt. A nyertes pályázókat a VGYBME a döntést követő 1 munkanapon belül a pályázati adatlapon megadott e-mail címre küldött e-mailben értesíti.

**9. Kifogás**

A pályázati kiírással, vagy az elbírálással kapcsolatos kifogásokat a VGYBME Felügyelő Bizottsága részére címzett postai levélben kell eljuttatni. Cím: VGYBME Felügyelő Bizottsága 7623 Pécs, Móricz Zsigmond utca A Felügyelő bizottság a kifogásokat működési szabályzatának megfelelő módon kivizsgálja és a vizsgálat eredményéről, az esetleges jogorvoslatról postai levélben értesíti a kifogást benyújtó személyt.

**14. További információk**

A pályázatról további információ kérhető telefonon a +36 / 30 / 1954-0289 telefonszámon, vagy az elnok@mvgyosz.hu e-mailcímen.

Jelen pályázati kiírást szerkesztette: Angyal Gábor, VGYBME elnök

2017. szeptember 15.

**Vakok és Gyengénlátók Baranya Megyei Egyesülete**

**iPhone SE adományozási pályázat 2017..**

**Pályázati kiírás**

**Pályázati azonosító: iSAP 2017**

**1. A Pályázó azonosító adatai** *(Az üres cellákba kell beírni az adatokat)*

|  |  |
| --- | --- |
| a) Név: |  |

|  |  |
| --- | --- |
| b) MVGYOSZ arcképes igazolványban található törzsszám/sorszám: |  |

|  |  |
| --- | --- |
| c) Értesítési e-mail cím: |  |

**2. A Pályázó egyéb adatai** *(A kérdések melletti üres cellákba írjon igent, vagy nemet)*

|  |  |
| --- | --- |
| a) Képes speciális eszköz nélkül megkülönböztetni a Magyar forint bankjegy címleteit? |  |

|  |  |
| --- | --- |
| b) Munkabérét, illetve szociális juttatásait készpénzben veszi fel? |  |

|  |  |
| --- | --- |
| c) VGYBME tagsági díját 2017. évre vonatkozóan befizette? |  |

|  |  |
| --- | --- |
| d) VGYBME tagsági díját 2016. évre vonatkozóan befizette? |  |

|  |  |
| --- | --- |
| e) VGYBME tagsági díját 2015. évre vonatkozóan befizette? |  |

|  |  |
| --- | --- |
| f) Egy háztartásban él más, a pályázat célcsoportjába tatozó személlyel? |  |

|  |  |
| --- | --- |
| g) Használt már iPhone-t képernyőolvasóval? |  |

|  |  |
| --- | --- |
| h) Használt már asztali, vagy hordozható számítógépet képernyőolvasóval? |  |

|  |  |
| --- | --- |
| i) Amennyiben nyer a pályázaton, vállalja, hogy egy régebbi szériához tartozó, működőképes iPhone készüléket adományoz a VGYBME-nek? |  |

**3. Nyilatkozat adatkezelésről és adattovábbításról**

Mint Pályázó amennyiben a pályázat nyertese leszek, úgy a tartós használatba adási szerződés elkészítéséhez szükséges személyes és szenzitív adataimat az MVGYOSZ-nek megadom és hozzájárulok azok az MVGYOSZ általi tárolásához, kezeléséhez, a szerződés hatályának időtartamán beül, valamint ahhoz, hogy az MVGYOSZ szükség esetén a szerződésben szereplő személyes és szenzitív adataimat továbbítsa a Magyar Nemzeti Bank felé.

**4. Nyertes pályázat esetére vonatkozó nyilatkozat**

Mint Pályázó jelen pályázati adatlap beküldésével kijelentem, hogy a kérelmemben az általam nyújtott adatok a valóságnak megfelelnek. Sikeres pályázás esetén vállalom, hogy a készülék használatának elsajátítása érdekében oktatáson veszek részt. Tudomásul veszem, hogy a készülék 2 év elteltével kerül a tulajdonomba. Tudomásul veszem, hogy az MVGYOSZ fenntartja magának a jogot arra, hogy ha nem leszek képes, vagy nem tudom használni a készüléket, akkor azt visszaveheti és egy másik rászoruló részére átadhatja. Hozzájárulok, hogy az Egyesület e pályázattal kapcsolatban keletkezett személyes adataimat nyilvántartásba vegye és kezelje. Hozzájárulok ahhoz is, hogy sikeres pályázatom esetén a támogató a nevemet, az általa nyújtott támogatás mértékét és jellegét nyilvánosságra hozza.

**5. Nyilatkozat az iSAP 2017 azonosítójú pályázaton történő részvételről**

Alulírott a jelen pályázati adatlap, az elnok@pecsivakok.hu címre történő beküldésével kijelentem, hogy az iSAP 2017azonosítójú pályázatban részt kívánok venni. A pályázati kiírásban található feltételeket elolvastam, megértettem és elfogadom.